ai4bharat/Pralekha huggingface dataset:
بجلی کی وزارت
بجلی اور این آر ای کے وزیر نے چوتھے بھارت - آسٹریلیا توانائی مذاکرات کی صدارت کی
دونوں فریقوں نے اپنے اپنے ملکوں میں توانائی کی ترسیل کی سرگرمیوں کے بارے میں بات چیت کی جس میں قابل تجدید توانائی، توانائی کی کفایت، ذخیرے، ای وی ، اہم معدنیات اور کانکنی پر خاص توجہ دی گئی
نئی دہلی،15 فروری، 2022/ چوتھے بھارت - آسٹریلیا توانائی مذاکرات 15 فروری ، 2022 کو منعقد کیے گئے۔ ان مذاکرات کی مشترکہ صدارت بھارت کی طرف سےبجلی اور نئی و قابل تجدید توانائی کے وزیر جناب آر کے سنگھ اور آسٹریلیا کی طرف سے توانائی اور مضر صحت گیسوں کے اخراج میں کمی کے وزیر جناب انگُس ٹیلر نے کی۔
مذاکرات میں توانائی کی ترسیل پر خاص طور پر بات چیت کی گئی ۔ توانائی کے دونوں وزیروں نے اپنے اپنے ملکوں میں توانائی کی ترسیل سے متعلق جاری سرگرمیوں کے بارے میں تفصیلات بتائیں ۔ مذاکرات میں قابل تجدید توانائی ، توانائی کی کفایت، اس کے ذخیرے ، ای وی، اہم معدنیات اور کانکنی وغیرہ پر بھی بات چیت کی گئی۔ بھارت نے ترقی پذیر ملکوں کے توانائی کی ترسیل کے نشانوں کو پورا کرنے کے لیے آب و ہوا کے لیے رقم فراہم کرنے کی ضرورت کو بھی اجاگر کیا۔
مذاکرات کے دوران بھارت اور آسٹریلیا کے درمیان نئی و قابل تجدید توانائی کی ٹکنالوجی سے متعلق ایک مفاہمت نامے پر دستخط کیے گئے۔ اس مفاہمت نامے سے نئی اور قابل تجدید توانائی کی ٹکنالوجی کی لاگت کو کم کرنے کی جانب کام کرنے کی راہ ہموار ہوگی اور عالمی سطح پر مضر صحت گیسوں کے اخراج میں اور بھی کمی لانے میں مدد ملے گی۔ اس مفاہمت نامے میں بہت ہی کم لاگت والے شمسی آلات کی تیاری اور صاف ستھری ہائیڈروجن کی تیاری میں اضافے میں مدد ملے گی۔
جدید ٹکنالوجی اور صاف ستھری توانائی کی ترسیل پر توجہ دینے کی فوری ضرورت ہے ۔ اس ضمن میں جس لائحہ عمل پر رضامندی کا اظہار کیا گیا اس میں توانائی کی کفایت سے متعلق ٹکنالوی ، گرڈ بندوبست وغیرہ شامل ہیں۔
۔۔۔
ش ح ۔ اس۔ ت ح ۔
U –1654
(Visitor Counter : 127
کیمیکلز اور فرٹیلائزر کی وزارت
کیمیکل اور پیٹرو کیمیکل مشاورتی فورم کی میٹنگ کا انعقاد
نئی دلّی ،25 جون / کیمیکل اور فرٹیلائزر کے مرکزی وزیر جناب ڈی وی سدانند گوڑا نے آج ویڈیو کانفرنس کے ذریعے کیمیکل اور پیٹرو کیمیکل مشاورتی فورم کی دوسری میٹنگ کی صدارت کی ۔
اِس میٹنگ میں وزیر مملکت اور فورم کے وائس چیئرمین جناب منسکھ منڈاویہ ، کیمیکل اور پیٹرو کیمیکل کے سکریٹری آر کے چترویدی ، کیمیکل اور پیٹرو کیمیکل محکمے کے سینئر عہدیدار ، ماحولیات ، جنگلات اور آب و ہوا میں تبدیلی کی وزارت اور کامرس کے محکمے اور کیمیکل اور پیٹرو کیمیکل کی صنعتی انجمنوں کے نمائندوں نے شرکت کی ۔
فورم کی میٹنگ کا خاص ایجنڈا کیمیکل اور پیٹرو کیمیکل کے سیکٹر کے ضمن میں وزیر اعظم نریندر مودی کے آتم نربھر بھارت کے ویژن کو حاصل کرنے کے امکانی طریقوں پر تبادلۂ خیال کرنا تھا ۔ یہ فورم سیکٹر میں موجود خامیوں کو دور کرنے ، کاروبار میں آسانی میں اضافہ کرنے اور سرمایہ کاری میں سہولت پیدا کرنے کی خاطر صنعت کو حکومت کے ساتھ بات چیت کرنے کا ایک مستقل پلیٹ فارم فراہم کرتا ہے ۔
میٹنگ کے دوران مختلف انجمنوں نے صنعتوں کو در پیش چیلنجوں کو اجاگر کیا اور گھریلو پیداوار اور برآمدات کو بڑھانے کے ساتھ در آمدات پر انحصار کو کم کرنے کے لئے کئی تجاویز پیش کیں ۔
جناب گوڑا نے کہا کہ کیمیکل اور پیٹرو کیمیکل سیکٹر میں وسیع امکانات موجود ہیں ۔ حکومت نے 2014 ء سے کاروبار کرنے میں آسانی میں اضافے کے لئے کئی اقدامات کئے ہیں اور آج بھارت ، عالمی بینک کے مطابق 63 ویں مقام پر ہے ، جب کہ 2017 ء میں یہ 130 ویں مقام پر تھا ۔ انہوں نے کہا کہ کووڈ – 19 کی صورتِ حال نے پوری دنیا کی معیشتوں کو متاثر کیا ہے ۔ صنعت کو حکومتِ ہند کے ذریعے اعلان کردہ 20 لاکھ کروڑ روپئے کے امدادی پیکیج کے تحت مختلف راحت / مراعات کا فائدہ اٹھانے کی ضرورت ہے ۔
جناب گوڑا نے سیکٹر کے فروغ کے لئے پچھلے ایک سال کے دوران کیمیکل اور پیٹرو کیمیکل کے محکمے کے ذریعے اٹھائے گئے اقدامات کے بارے میں مطلع کیا ، جس میں 19 کیمیکلس اور 5 پیٹرو کیمیکلس کے لئے بی آئی ایس کے معیار کو لازمی بنانا ، سرکاری خریداری کے ، اُس حکم نامے کا نوٹفکیشن ، جس میں 55 کیمیکلس کی سرکاری خریداری کے لئے مقامی مینو فیکچررس کو ترجیح دینے کی ہدایت دی گئی ہے ، زیادہ کاروباری قدر کے کیمیکلس کے لئے علیحدہ ایچ ایس کوڈ کا عمل شروع کرنے کا فیصلہ وغیرہ شامل ہیں ۔
انہوں نے یہ بھی بتایا کہ محکمہ درست مراعات کے ذریعے صنعتی کلسٹروں کے تیز تر فروغ کے لئے پی سی پی آئی آر پالیسی کی تجدید کے لئے کام کر رہا ہے ۔ دوسری جانب صنعتوں کو اپنے تحقیق و ترقی کے اخراجات میں اضافہ کرنے اور سرگرمیوں میں اضافہ کرنے پر غور کرنا چاہیئے تاکہ بھارت مستقبل قریب میں ٹیکنا لوجی کا برآمد کار بن سکے ۔ انہوں نے کہا کہ صنعتوں کو گرین کیمسٹری اپنانے کی ضرورت ہے ۔ انہوں نے پائیدار کیمسٹری اپنانے ، محفوظ اجزاء کا استعمال کرنے اور کیمیکل اور پیٹرو کیمیکل سیکٹر کو ماحول دوست پائیدار سیکٹر بنانے کے لئے قابلِ تجدید خام مال کا استعمال کرنے پر زور دیا ۔
جناب منسکھ منڈاویہ نے کہا کہ پی سی پی آئی آر ہماری مینو فیکچرنگ کی بنیاد کو مستحکم کرنے اور نئی سرمایہ کاری کو راغب کرنے کے لئے اہم ضرورت ہے ۔
کیمیکل اور پیٹرو کیمیکل کے سکریٹری نے کہا کہ صنعت کی تجاویز اور شکایات کو نوٹ کر لیا گیا ہے اور محکمہ ان امور کو حل کرنے کے لئے حکومتِ ہند کے دیگر محکموں کے ساتھ تال میل سے کام کرے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3513
(Visitor Counter : 98
سٹرک ٹرانسپورٹ اور شاہراہوں کی وزارت
دوسروں کی مدد کرنے والوں کے تحفظ کے لیے قوانین شائع کیے گئے
نئی دلّی ، یکم اکتوبر 2020 / سڑک ٹرانسپورٹ اور شاہراہوں کی وزارت نے جی ایس آر 594  بتاریخ 29 ستمبر 2020 کے ذریعے دوسروں کی مدد کرنے والوں کے تحفظ کے لیے قوانین شائع کیے ہیں۔ ان قوانین میں دوسروں کی مدد کرنے والوں کے حقوق کا التزام کیا گیا ہے، جن میں کہا گیا ہے کہ دوسروں کی مدد کرنے والوں کو قوانین میں بتائے گئے اختیارات حاصل ہوں گے اور ان کے ساتھ بلا امتیاز مذہب، قومیت، ذات یا صنف کے احترام کا رویہ اختیار کیا جائے گا۔کوئی بھی پولیس افسر یا کوئی دوسرا شخص دوسروں کی مدد کرنے والے سے اس مرد/ خاتون کا نام، شناخت، پتہ یا ایسی ہی کوئی ذاتی نوعیت کی تفصیل نہیں معلوم کرے گا۔لیکن وہ اگر چاہے تو اپنی مرضی سے اپنا نام ظاہر کرسکتا ہے۔ قوانین میں کہا گیا ہے کہ ہر ایک سرکاری اور پرائیویٹ اسپتال اپنے داخلے کے مقام پریا کسی دیگر نمایاں مقام پر اور اپنی ویب سائٹ پر ہندی، انگریزی اور مقامی زبان میں مذکورہ ایکٹ اور اس کے تحت تیار کیے گیے قوانین کے تحت دوسروں کی مدد کرنے والوں کے حقوق کی تشہیر کرے گا۔ اس کے علاوہ اگر کوئی شخص رضاکارانہ طریقے سے اس معاملے میں گواہ بننے کے لیے راضی ہو، جس میں کہ اس نے مددگار کے طور پر کردار ادا کیا ہے، تو اس قانون کے ضابطوں کے مطابق اس سے پوچھ گچھ کی جائے گی۔ اس سلسلے میں مفصل رہنما خطوط اور طریقہ عمل کا ذکر قوانین میں کیا گیا ہے۔
غور طلب ہے کہ موٹر وہیکل  ایکٹ 2019 میں ایک نئی دفعہ 134 اے یعنی ‘دوسروں کی مدد کرنے والوں کا تحفظ’ شامل کی گئی ہے، جس کے مطابق موٹر وہیکل سے ہونے والے کسی حادثے کا شکار ہونے والے کے زخم یا اس کی موت،جب کہ ایسا زخم یا موت مددگار کی لاپروائی یا ایمرجنسی میڈیکل یا نان میڈیکل کیئر یا مددفراہم کرانے میں ناکامی کی صورت میں واقع ہوئی ہو اور مرکزی حکومت کے قوانین کے مطابق مددگار سے سوال وجواب یا پوچھ گچھ کی جاسکتی ہو، اس سے ذاتی معلومات اور ایسے دیگر معاملات ظاہر کرنے کے لیے کہا جاسکتا ہو، کے لیے کسی دیوانی یا فوج داری معاملے کے لیے مدد گار ذمہ دار نہیں ہوگا۔
۔۔۔۔۔۔۔۔۔۔۔۔۔۔

U.NO.6001
(Visitor Counter : 258
وزیراعظم کا دفتر
وزیراعظم نے تصدیق کی کہ جنگلات کے تحفظ کا ترمیمی بل ، 2023 نئے ہندوستان کی امیدوں کے عین مطابق ہے
وزیراعظم جناب نریندر مودی نے ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کے ایک مضمون کا حوالہ دیتے ہوئے جنگلات کے تحفظ کے ترمیمی بل، 2023 پر روشنی ڈالی ہے۔
وزیر موصوف نے اپنے اس مضمون میں لکھا ہے کہ کیسے یہ بل نئے ہندوستان کے عوام کی امیدوں کی ترجمانی ہے جو جنگلات کے باہر سبز علاقوں میں اضافہ کرنے والا ہے اور جنگلات کو مزید پیداواری بنانے والا ہے۔
وزیراعظم کے دفتر نے ٹوئیٹ کیا :
’’مرکزی وزیر جناب بھوپیندر یادو نے جنگلات کے تحفظ کے ترمیمی بل،2023 کے بارے میں لکھا ہے...ضرور پڑھیں!‘‘
-----------------------
ش ح۔ق ت۔ ع ن
U NO: 8074
(
وزارت دفاع
عالمی امن، خوش حالی اور ماحولیاتی استحکام میں تعاون و فروغ کے لئے بھارت۔ فرانس مضبوط تعلقات جاری رہیں گے
رکشا منتری راج ناتھ سنگھ کا اعلان
نئی دلّی، 08 اکتوبر / رکشا منتری جناب راج ناتھ سنگھ نے آج بھارتی فضائیہ کو اس کی صلاحیتوں کو فروغ دینے اور لیس کرنے پر توجہ مرکوز کرنے کی ضرورت پر زور دیتے ہوئے کہا کہ نیا رافیل میڈیم ملٹی۔ رول کمبیٹ ایئر کرافٹ  بھارت کو مضبوط تر بنائے گا اور خطے میں امن کے تحفظ کو یقینی بنانے کی راہ میں اس کی اثر انگیزی کو تقویت فراہم کرے گا۔ فرانس کے میریگناک میں رافیل حوالے کئے جانے کی تقریب سے خطاب کرتے ہوئے رکشا منتری جناب راج ناتھ سنگھ نے کہا کہ یہ بھارتی فضائیہ کے لئے ایک سنگ میل اور ایک تاریخی دن ہے۔
جناب راج ناتھ سنگھ نے کہا کہ ” بھارت میں، آج دسہرہ منایا جا رہا ہے، جو کہ بدی پر نیکی کی فت کی علامت کے تہوار کے طور پر منایا جاتا ہے، آج ہی بھارتی فضائیہ کا87 واں یوم فضائیہ بھی ہے۔ لہٰذا، آج کا دن کئی معنوں میں علامتی دن بن گیا ہے۔“
رکشا منتری جناب راج ناتھ سنگھ نے کہا کہ عالمی امن، خوش حالی اور ماحولیاتی استحکام میں تعاون اور فروغ کے لئے بھارت اور فرانس کے درمیان مضبوط تعاون مسلسل جاری رہے گا اور فروغ پاتا رہے گا۔ انہوں نے اس تقریب کی اہمیت پر زور دیتے ہوئے کہا کہ یہ بھارت اور فرانس کے درمیان اسٹریٹجک ساجھے داری کی مضبوطی اور عمیق گہرائی کو عیاں کرتی ہے۔
رکشا منتری جناب راج ناتھ سنگھ نے کہا کہ انہیں یہ جان کر انتہائی مسرت ہوئی ہے کہ بڑی تعداد میں بھارتی فضائیہ کے افسران اور ہوا باز رافیل جنگی طیاروں کو اڑانے، ان کے رکھ رکھاؤ اور دیگر ضروریات کی تکمیل کے لئے فرانس میں تربیت حاصل کر رہے ہیں اور انہیں امید ہے کہ فرانس میں تربیتی سہولیات سے عملے کو پیشہ ورانہ مہارت اور درکار معلومات حاصل کرنے میں مدد ملے گی۔
رکشا منتری نے واضح کیا کہ بھارت سے رافیل پروجیکٹ مانیٹرنگ ٹیم  اس پروجیکٹ پر سہل عمل در آمد کو یقینی بنانے کی غرض سے اگست، 2017 سے فرانس میں زیر تربیت ہے۔ جناب راج ناتھ سنگھ نے اس امر پر مسرت کا اظہار کیا کہ رافیل جنگی طیاروں کی حوالگی طے شدہ مدت میں ہو رہی ہے اور اس سے بھارتی فضائیہ کے تقویت حاصل ہو گی۔
انہوں نے کہا کہ ”میں رافیل طیارے میں پرواز کرنے جا رہا ہوں۔ یہ ایک عظیم اعزاز اور تجربہ ہو گا۔
رکشا منتری نے وجے دشمی کے موقع پر رافیل پر ’ شستر پوجا‘ کی۔ اس موقع پر فرانس کے مسلح افواج کی وزیر محترمہ فلورنس پارلے اور چیف ایگزیکٹیو آفیسر آف ڈسالٹ ایوی ایشن مسٹر ایرک ٹریپئیر بھی موجود تھے۔
رافیل جنگی طیاروں کی تیاری کے لئے حکومت ہند اور حکومت فرانس کے درمیان انٹر گورنمنٹل ایگریمنٹ  پر دستخط 23 ستمبر، 2016 کو کئے گئے تھے۔
۔۔۔۔۔۔
U.4501
م۔ ر۔ ر۔
(Visitor Counter : 99
وزارت دفاع
بھارتی بحریہ کی لداخ تک رسائی ‘‘جلّے لداخ ’’
دوردراز کے علاقوں کی ترقی کے تئیں قومی قیادت کے وژن پرعمل کرتے ہوئے بھارتی بحریہ نے مرکز کے زیر انتظام علاقے لداخ سے رابطے کو مستحکم بنانے کی خاطر مخصوص کثیر جہتی رسائی کا پروگرام شروع کیا ہے۔اس پروگرام کا مقصد لداخ کے نوجوانوں کی دفاعی خدمات، قومی تعمیر کے استحکام اور خطے میں بحریہ کے احساس کو فروغ دینے میں زیادہ شرکت کویقینی بنانا ہے۔اس پروگرام کے ایک حصے کے طورپر بھارتی بحریہ کے سربراہ ایڈ مرل آر ہری کمار 6 اور7جولائی 2023 کو لیہہ میں رسائی کی مختلف سرگرمیوں کا آغاز کریں گے۔ بھارتی بحریہ نے رسائی میں اضافے کی سرگرمیوں کے ایک حصے کے طورپر پچھلے سال شمال مشرق میں جامع سرگرمیاں انجام دی تھیں۔

بھارتی بحریہ کے رسائی کے پروگرام کے تحت لداخ میں جن پروگراموں کا انعقاد کیا جائے گا ان میں بحریہ کے بینڈ کی عوام میں کارکردگی کا مظاہرہ ، بھارتی بحریہ اور لداخ یوٹی کی ٹیم کے درمیان دوستانہ فٹ بال میچ ، بائک اور کار کی مہم جوئی کو ہری جھنڈی دکھاکر روانہ کرنا اور مختلف اسکولوں کے دورے شامل ہیں ۔
لیہہ میں اپنے دورے کے دوران سی ایم ایس لیہہ اور لداخ کے لیفٹیننٹ گورنر  بریگیڈیئر  بی ڈی مشرا  سے ملاقات کریں گے اور جنگی یادگار پر گلہائے عقیدت نذر کرتے ہوئے بھارتی بحریہ کی جانب سے خرا ج عقیدت پیش کریں گے۔سی این ایس کے ہمراہ این ڈبلیو ڈبلیو اے کی صدر محترمہ کلاہری کما ر6 جولائی 2023 کو سندھوسنسکرتی کیندر میں بھارتی بحریہ کے بینڈ کے ذریعہ پیش کئے جانے والے خصوصی کنسرٹ ‘ سرگم ’ میں میزبان خصوصی ہوں گے۔ایل جی سرگم میں مہمان خصوصی ہوں گے۔
7جولائی 2023 کو بحریہ کی ٹیم اور لداخ کے ٹیم کے درمیان ایک دوستانہ فٹ بال میچ ہوگا جو اسپیٹک فٹ بال اسٹیڈیم میں کھیلا جائے گااور اس میں سی این ایس میز بان خصوصی ہوں گے جبکہ ایل جی مہمان خصوصی ہوں گے۔ایل جی ایک موٹر سائیکل اور ایک کار کی مہم جوئی کو بھی ہری جھنڈی دکھاکر روانہ کریں گے جو بالترتیب دلی اور وشاکھا پٹنم تک جائیں گے۔سی این ایس اور این ڈبلیو ڈبلیو اے کے صدر لیم ڈون سینئیر سیکنڈری اسکول کادورہ بھی کریں گے اور وہاں طلبا اور اساتذہ کے ساتھ بات چیت کریں گے۔
موٹر سائیکل اور کار کی یہ مہم ،جس میں لداخ کے رہنے والے بحریہ کے ارکان اور 20 خواتین سمیت 107 افراد شامل ہیں۔دلی اور وشاکھا پٹنم سے بالترتیب اور 15 اور 22 جون 2023 سے شروع ہوئی تھی اور اس نے پورے لداخ کے خطے میں مختلف اسکولوں میں 3000سے زیاد ہ طلبا کے ساتھ تفصیلی گفتگو کی ۔

لیہہ سے واپسی کےمرحلے میں ، کُل 5000 کلومیٹر سے زیادہ فاصلہ طے کرتے ہوئے ،شرکاء مختلف اسکولوں کے طلبا کے علاوہ مقامی آبادی کے ممتاز افراد کے ساتھ بھی بات چیت کریں گے۔
بحریہ کے مختلف اسٹیشنوں پر تعینات لداخ کے رہنے والے بحریہ کے تمام اہلکار ان تقریبات میں شرکت کررہے ہیں اور نوجوانوں کو زیادہ سے زیادہ تعداد میں قوم کی تعمیر کے ساتھ ساتھ بھارتی بحریہ میں شامل ہونے اور فخر کے ساتھ ملک کی خدمت کرنے کی ہمت افزائی کے لئے اپنے تجربات اور کامیابی کی داستانیں طلبا کو سنا رہے ہیں۔
قبائیلی امور کی وزارت
حکومت نے ریاستوں سے کہا ہے کہ وہ کووڈ-19 کے پس منظر میں پیدا ہوئی صورتحال کے دوران قبائلی افراد کی مدد کےلئے چھوٹی موٹی جنگلاتی پیداوار کی حصولیابی کے عمل کو تیز کریں
ٹی آر آئی ایف ای ڈی کے ذریعے قائم کئے گئے ڈیش بورڈ کی آن لائن نگرانی
نئی دہلی، 3 ؍مئی، 2020،قبائلی امور کی وزارت نے تمام ریاستوں کو مشورہ دیا ہے کہ وہ کووڈ-19 کی صورتحال کے پس منظر میں بطور خاص قبائلی افراد کی مدد کےلئے چھوٹی موٹی جنگلاتی پیداوار کی خریداری اور حصولیابی کے آپریشنوں میں تیزی لائیں، کیونکہ چھوٹی موٹی جنگلاتی پیداوار یعنی ایم ایف پی کے جمع کرنے کا سب سے مالا مال سیزن یہی ہے۔
10ریاستوں نے چھوٹی موٹی جنگلاتی پیداوار کی حصولیابی کا عمل شروع کر رکھا ہے۔ 21-2020 کے مالی سال میں تاحال 20.30کروڑروپے کی حصولیابی کی جا چکی ہے۔ ایم ایف پی کی مکمل حصولیابی کا آپریشن اس وقت مہمیز ہوا، جب قبائلی امور کی وزارت نے یکم ؍ مئی 2020 کو 49 جنگلاتی اشیاء کے سلسلے میں نظرثانی شدہ ایم ایس پی یعنی کم از کم امدادی قیمت کا اعلان کیا، کیونکہ کووڈ-19وبائی مرض کے نتیجےمیں پیداہونے والی صورتحال اور مشکلات کے مدنظر ایسا کرنا ضروری ہو گیا تھا۔
چھوٹی موٹی جنگلاتی پیداوار کے سلسلے میں ریاستی سطح پر تمام تر انجام دی جانے والی سرگرمیوں کی رپورٹنگ کےلئے ایک آن لائن مانیٹرنگ ڈیش بورڈ قائم کیا گیاہے۔ اسے وَن دھن مونت ڈیش بورڈ کا نام دیا گیا ہے، جسے ٹرائفیڈ ای -سمپرک سیتو کے ایک حصے کے طور پر تشکیل دیا گیا ہے۔ مقصد یہ ہے کہ ہر پنچایت اور وَن دھن کیندر کے مابین اطلاعات کا باہم تبادلہ ممکن ہو سکے۔ یہ تبادلہ میل یا موبائل کےذریعے عمل میں لایا جائے گا۔ ٹرائفیڈ نے تجویز رکھی ہےکہ وہ 10لاکھ گاوؤں، اضلاع اور ریاستی سطح کے شراکت داروں، ایجنسیوں اور ایس ایچ جی اداروں کے ساتھ رابطہ قائم کرے گا۔ ریاستی سطح کی نفاذ ایجنسیوں نے جیسے جیسے ان کی ریاستوں میں کام آگے بڑھ رہے ہیں، ویسے ویسے اپنے ڈیش بورڈوں کو تازہ کاری سے ہمکنار کرنا شروع کر دیا ہے۔
ریاستوں نے اپنے بنیادی حصولیابی ایجنٹس مقرر کئے ہیں تاکہ ہاٹ بازاروں سے ایم ایف پی کی حصولیابی کر سکیں۔ وَن دھن کیندروں نے 1.11کروڑروپے کی 31.35ایم ٹی کے بقدر کی چھوٹی موٹی جنگلاتی پیداوار حاصل کئے ہیں۔ یہ حصولیابی پردھان منتری وَن دھن پروگرام کے تحت کی گئی ہے۔1126وی ڈی کے ایس یعنی ون دھن کیندروں کو 21 ریاستوں اور ایک مرکز کے زیرانتظام علاقوں میں منظوری دی گئی ہے، جس کے تحت 3.6لاکھ قبائلی استفادہ کنندگان کو کاروبار کے راستے پر گامزن کیاگیا ہے۔
۔۔۔۔۔۔۔۔۔۔۔
م ن۔ک ا۔
U-2254
(
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 187.71 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 16522 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 1862مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,21,341 ہوگئی ہے۔
پچھلے 24 گھنٹوں کے دوران 2451 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.84 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 83.50 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,02,115 ٹیسٹ کئے گئے۔
الیکٹرانکس اور اطلاعات تکنالوجی کی وزارت
آئی ٹی میں ملازمین کی تعداد
نیشنل ایسوسی ایشن آف سافٹ ویئر اینڈ سروسز کمپنیز کے مطابق، ہندوستانی اطلاعاتی ٹیکنالوجی انڈسٹری نے مالی سال 2021-22 میں تقریباً 51 لاکھ افراد کو براہ راست ملازمت دی ہے، جن میں سے زیادہ تر آئی ٹی ہنر مند ہیں۔ اس کے علاوہ، پچھلے 7 سالوں میں ڈیجیٹل انڈیا پروگرام کے تحت بڑھتی ہوئی ڈیجیٹلائزیشن کے ساتھ، دیگر اقتصادی شعبوں نے ڈیجیٹل طور پر قابل اور اہل ملازمتوں کے لیے بڑے مواقع پیدا کیے ہیں۔
پچھلے تین سالوں میں ہندوستانی آئی ٹی سیکٹر کی کل آمدنی درج ذیل ہے:
|
|
مالی سال
|
|
آمدنی 
|
|
مالی سال 20-2019
|
|
190
|
|
مالی سال 21-2020
|
|
196
|
|
مالی سال 22-2021 ای
|
|
227
ہندوستان کے ٹریلین ڈالر کے ڈیجیٹل مواقع" پر الیکٹرانکس اور آئی ٹی کی وزارت کی رپورٹ کے مطابق، ہندوستان ٹریلین ڈالر کی ڈیجیٹل معیشت بننے کے لیے تیار ہے اور 2025-26 تک 60 سے 65 ملین ڈیجیٹل طور پر قابل و اہل ملازمتوں کی حمایت کر سکتا ہے۔ نیز،نیسکوم کے مطابق، سال 2026 تک ہندوستانی آئی ٹی صنعت کے لیے افرادی قوت کی متوقع ضرورت تقریباً 95 لاکھ ہوگی، ہندوستان کے لیے آئی ٹی کے شعبے میں ترقی کی رفتار کو برقرار رکھنے کے لیے اور ان میں سے 55 لاکھ اہم ڈیجیٹل ٹیکنالوجیز میں ڈیجیٹل طور پر ہنر مند ہوں گے۔ جیسے کلاؤڈ کمپیوٹنگ، اے آئی، بگ ڈیٹا اینالیٹکس اور آئی او ٹی وغیرہ۔
صنعت کی طرف سے اٹھائے گئے کچھ اقدامات میں نئی بھرتی میں اضافہ، ٹائر-II/III شہروں تک آپریشنز کو بڑھانا شامل ہے۔ ابھرتی ہوئی ڈیجیٹل مہارتوں میں مستقبل کی افرادی قوت کو تیار کرنے کے لیے، الیکٹرانکس اور آئی ٹی کی وزارت  اور نیشنل ایسوسی ایشن آف سافٹ ویئر اینڈ سروسز کمپنیز  نے مشترکہ طور پر’’فیوچراسکل پرائم‘‘ پروگرام شروع کیا ہے۔ روزگار کے مواقع جس کا مقصد مستقبل کی ٹیکنالوجیز میں دوبارہ ہنر مندی/ہنر مندی کا ایکو سسٹم بنانا ہے۔ فیوچر سکلز پرائم پروگرام کے تحت فیوچر سکلز پرائم پورٹل پر اب تک 8.20 لاکھ امیدواروں نے رجسٹریشن کرایا ہے، جن میں سے نیسکوم کے مطابق، 1.36 لاکھ امیدواروں نے اپنا کورس مکمل کر لیا ہے۔
یہ معلومات الیکٹرانکس اور انفارمیشن ٹیکنالوجی کے وزیر مملکت جناب راجیو چندر شیکھر نے آج لوک سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے جی- سیٹ -11 کے کامیابی کے ساتھ داغے جانے پر اسرو کو مبارکباددی
نئیدہلی05دسمبر۔وزیراعظم جناب نریندر مودی نے جی –سیٹ -11 کو کامیابی کے ساتھ داغے جانے پر بھارت کی خلائی تحقیق وترقی کی تنظیم اسرو کو مبارکباددی ہے ۔
’’ ہمارے خلائی پروگرام کے لئے یہ ایک بڑا سنگ میل ہے ،جس سے دوردراز کے علاقوں سے کروڑوں بھارتی افراد کو جوڑ کر ان کی زندگیوں کی کایا پلٹ ہوجائے گی۔ جی-سیٹ-11 کو کامیابی سے داغے جانے پر اسروکو مبارکباد ، جو بھارت کا سب سے زیادہ بھاری ،سب سے زیادہ بڑا اورسب سے زیادہ جدید مواصلاتی مصنوعی سیارچہ ہے ۔
وزیر اعظم نے کہا کہ بھارت کو اپنے سائنسدانوں پر فخر ہے ، جو اختراع کی نئی اونچائیوں اور حصولیابیوں اور کامیابیوں کے نئے معیارات مقررکرتے ہیں۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-6060
(Visitor Counter : 60
وزیراعظم کا دفتر
وزیر اعظم نے موربی میں حادثے کے متاثرین کے لیےوزیراعظم کے راحت فنڈ  کی طرف سے مالی اعانت کا اعلان کیا
وزیر اعظم جناب نریندر مودی نے موربی میں حادثے کے متاثرین کے لیے وزیر اعظم کے قومی ریلیف فنڈ  سے مالی اعانت کا اعلان کیا ہے۔
وزیر اعظم کے دفتر نے ٹویٹ کیا؛
"پی ایم @نریندر مودی نے پی ایم این آر ایف کی طرف سے موربی میں ہوئے حادثے میں جان گنوانے والوں میں سے ہر ایک کے لواحقین کے لیے 2 لاکھ روپے کی مالی اعانت کا اعلان کیا ہے۔ زخمیوں کو 50,000 روپے دیے جائیں گے۔"
پی ایم او انڈیا30 اکتوبر 2022
صدر جمہوریہ کا سکریٹریٹ
صدر جمہوریہ 24 سے 26 مئی تک جھارکھنڈ کا دورہ کریں گی
صدر جمہوریہ ہند، محترمہ دروپدی مرمو 24 سے 26 مئی، 2023 تک جھارکھنڈ کے دورے پر رہیں گی۔
24 مئی، 2023 کو صدر جمہوریہ محترمہ دروپدی مرمو، رانچی میں جھارکھنڈ ہائی کورٹ کی نو تعمیر عمارت کا افتتاح کریں گی۔
25 مئی 2023 کو صدر جمہوریہ محترمہ دروپدی مرمو، کھونٹی میں قبائلی امور کی مرکزی وزارت کے ذریعے منعقد خواتین کی ایک کانفرنس میں شرکت کریں گی۔ وہ رانچی کے نامکوم میں انڈین انسٹی ٹیوٹ آف انفارمیشن ٹیکنالوجی، رانچی کی دوسری تقسیم اسناد تقریب میں حصہ لیں گی۔ اسی شام صدر جمہوریہ محترمہ دروپدی مرمو حکومت جھارکھنڈ کے ذریعے رانچی کے راج بھون میں ان کے اعزاز میں منعقد ایک شہری استقبالیہ تقریب میں شامل ہوں گی۔
ریلوے کی وزارت
‘‘ یاتریوں کو چار دھام کے ساتھ بی جی رابطے کے علاوہ تیز تر ، محفوظ اور آرام دہ کنکٹیویٹی حاصل ہونی چاہیئے ’’ : جناب پیوش گوئل
ریلوے اور کامرس و صنعت ، صارفین کے امور ، خوراک اور تقسیمِ عامہ کے مرکزی وزیر پیوش گوئل نے چار دھام پروجیکٹوں کے لئے آخری حد تک کنکٹیویٹی کے منصوبوں کا جائزہ لیا
چار دھام یعنی یمنوتری ، گنگوتری ، کیدار ناتھ اور بدری ناتھ کے لئے نئی بی جی ریل کنکٹیویٹی کا قطعی مقامی سروے  تکمیل کے قریب
نئی دلّی ، 27 مئی / یاتریوں کو چار دھام کے ساتھ آخری حد تک ایک تیز تر ، محفوظ اور آرام دہ کنکٹیویٹی حاصل ہونی چاہیئے ۔ یہ بات ریلوے ، کامرس و صنعت ، صارفین کے امور ، خوراک اور تقسیمِ عامہ کے وزیر جناب پیوش گوئل نے چار دھام پروجیکٹوں کے لئے آخری حد تک کنکٹیویٹی کے منصوبوں کا جائزہ لیتے ہوئے کہی ۔
وزیر موصوف نے متعلقہ عہدیداروں کو ہدایت دی کہ وہ شہریوں کے آرام اور تحفظ کو ذہن میں رکھتے ہوئے تمام متبادل پر تفصیلی جائزہ لیں ۔ انہوں نے کہا کہ آخری مرحلے تک کنکٹیویٹی کے لئے دستیاب تمام متبادلوں کی لاگت وغیرہ کے ساتھ تفصیلی جائزہ لیا جانا چاہیئے تاکہ پروجیکٹوں کو مکمل کیا جا سکے ۔
وزیر موصوف نے کہا کہ سیاحت کی ضروریات اور یاتریوں کے محفوظ طریقے سے وقت پر مندروں پر پہنچنے میں آسانی کو مد نظر رکھتے ہوئے ، پروجیکٹوں کی جامع منصوبہ بندی کی ضرورت ہے ۔
قابلِ ذکر ہے کہ چار دھام یعنی یمنوتری ، گنگوتری ، کیدار ناتھ اور بدری ناتھ کے لئے نئی بی جی ریل کنکٹیویٹی کا قطعی مقامی سروے  مکمل ہونے کے قریب ہے ۔
کیدار ناتھ اور بدری ناتھ کے لئے ریل کنکٹیویٹی کرن پریاگ اسٹیشن سے شروع ہو گی ، جو پوری رفتار سے جاری زیر تعمیر نئی بی جی ریل لائن ، 125 کلو میٹر طویل رشی کیش - کرن پریاگ پروجیکٹ کا ایک حصہ ہے ۔ گنگوتری اور یمنوتری ریل کنکٹیویٹی کا آغاز موجودہ ڈوئی والا اسٹیشن سے ہو گا ۔ چار دھام بی جی ریل کنکٹیویٹی سروے کے مطابق نئی بی جی ریل لائن کے خاتمے کا اسٹیشن بار کوٹ ، اتر کاشی ، سون پریاگ اور جوشی مٹھ پر ہو گا ، جو چار دھام مندروں پر سیدھی چڑھائی کی وجہ سے کچھ دوری پر واقع ہیں ۔
سیاحت کی ضروریات کو پورا کرنے اور یاتریوں کے محفوظ رہتے ہوئے وقت پر مندروں پر پہنچنے میں آسانی کو یقینی بنانے کی خاطر رینی ساں انجینئرنگ سروے  کے ذریعے ریلوے ٹرمنل اسٹیشنوں سے دھام  کے لئے منصوبہ تیار کر رہی ہے ، جو ماحول دوست ، محفوظ اور اس کے ساتھ ساتھ سیاحوں کے لئے دلچسپی کا باعث ہو گا ۔
پورےملک سے بڑی تعداد میں یاتری چار دھام جاتے ہیں اور بڑی تعداد میں غیر ملکی اور گھریلو سیاح اترا کھنڈ ریاست میں کوہ پیمائی کےلئے آتے ہیں ۔ موجودہ سڑک کنکٹیویٹی پہاڑوں کی ڈھلانوں سے ہوتے ہوئے گزرتی ہے ، جس میں تحفظ اور رفتار سے متعلق کچھ خامیاں ہیں ۔ ان چار دھاموں پر ریل کنکٹیویٹی سے ، وہاں کا سفر زیاہ محفوظ ، کم خرچ ، آرام دہ ، ماحول دوست اور ہر موسم میں کیا جا سکے گا ۔
۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4884
(Visitor Counter : 113
وزارت دفاع
100 نئے سینک اسکولوں میں داخلہ کے خواہشمند طلباء کے لیے ای کونسلنگ
نئی دہلی۔ 06 فروری ملک بھر میں 100 نئے سینک اسکول قائم کرنے کے حکومت کے مقصد کی جانب قدم بڑھاتے ہوئے، سینک اسکول سوسائٹی  ای کونسلنگ کے انعقاد کے لیے ایک خودکار نظام تیار کرنے میں مصروف عمل ہے۔ سینک اسکولوں میں داخلے کے لیے ای کاؤنسلنگ پہلی بار متعارف کرائی گئی ہے۔ یہ حکومت کے وژن کے حصے کے طور پر پورے ملک میں قائم کیے جانے والے نئے اسکولوں پر نافذ العمل ہوگا ۔ اس کے تحت ملک بھر کے طلباء کو سینک اسکول کے نصاب کی پیروی کے ساتھ ساتھ قومی تعلیمی پالیسی کے مطابق آگے بڑھنے کا موقع فراہم کیا جائے گا۔
عمل
طلباء کی جانکاری کے لیے سینک اسکول سوسائٹی  ای کونسلنگ کے لیے وقت مقررہ کے ساتھ ساتھ درخواست دینے کے لیے وسیع پیمانے پر تشہیر کرے گی۔ یہ سوسائٹی تجویز کردہ کوالیفائنگ نمبروں سے زیادہ حاصل کرنے والے درخواست دہندگان کو وقتاً فوقتاً انفرادی طور پر ان کے ای میل یا موبائل نمبر پر ایک لنگ بھیجا جائے گا۔ اس کے ساتھ ہی، نئے سینک اسکولوں کو زمرہ اور صنف کے لحاظ سے معلومات کے ساتھ ساتھ خالی آسامیوں کی تعداد فراہم کرنے کے لیے مناسب رسائی کے حقوق فراہم کیے جائیں گے۔
طلباء سے کہا جائے گا کہ وہ ویب پورٹل www.sainikschool.ncog.gov.in پر فراہم کردہ لنک کے ذریعہ اپنا اندراج کرائیں اور اپنی تفصیلات کی تصدیق کریں۔ طالب علموں کے پاس متبادل کے طور پر زیادہ سے زیادہ 10 اسکولوں کو منتخب کرنے کا اختیار ہوگا۔ اس کے بعد طلباء کا انتخاب سینک اسکولوں کے الاٹمنٹ ان کی رینک اور اسکولوں کے انتخاب کی بنیاد پرکیا جائے گا اور نتائج کا اعلان ای کاؤنسلنگ پورٹل کے ذریعہ کیا جائے گا۔ درخواست دہندہ طالب علم کو الاٹمنٹ کو قبول کرنے یا مشاورت کے مرحلہ – IIکے لیے غور کیے جانے والے متبادل یا مزید غور و خوض کرنے کے لیے عدم دلچسپی کی معلومات فراہم کرنی ہوگی۔ وہیں اپنی پسند کو قبول کرنے/لاک کرنے والے طلباء کو ذاتی طور پر موجود رہ کر  تصدیق کا عمل پورا کرنے کی تاریخوں کی اطلاع دی جائے گی۔
طلباء کی جسمانی تصدیق کے بعد اپنے ڈیٹا بیس میں ضروری اپ ڈیٹ کرنے کے لیے نئے سینک اسکولوں کو بھی حقیقی وقت کی بنیاد پر اپنی پسند کو لاک کرنے والے طلباء کی فہرست نظر آئے گی۔ مرحلہ –I کی مقررہ تاریخ اور وقت کے بعد پُر نہیں کی گئیں نشستوں کو مرحلہ –II کے ذریعہ پُر کیا جائے گا۔ جن طلباء نے مرحلہ –I میں نشستیں قبول نہیں کی ہیں ان کے پاس ای کونسلنگ کے مرحلہ –II میں باقی نشستوں کا انتخاب کرنے کا اختیار ہوگا۔
فوائد
ای کونسلنگ کا یہ خودکار نظام داخلہ کے عمل میں مکمل شفافیت کو یقینی بنائے گا۔ یہ تمام شراکت داروں – اسکولوں، طلباء اور انتظامی اتھارٹی کے لیے کم مہنگا اور استعمال کے موافق ہوگا۔ یہ پورے عمل کی ریئل ٹائم نگرانی اور ہر مرحلے میں ضروری کارروائی کے لیے بھی رسائی فراہم کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1206
(Visitor Counter : 189